b'\n_START_ARTICLE_\nAli pa\xc5\xa1\xc5\xa1a\n_START_PARAGRAPH_\nAli pa\xc5\xa1\xc5\xa1a eli Ali pa\xc5\xa1\xc5\xa1a  Tepelen\xc3\xab (turk. Tepedelenli Ali Pa\xc5\x9fa; n. 1744\xe2\x80\x931822) oli kreikkalaisten kaupunkien Tr\xc3\xadkalan ja Io\xc3\xa1nninan hallitsija vuosista 1787 ja 1778 alkaen. Kaupungin mukaan h\xc3\xa4nt\xc3\xa4 kutsutaan Janinan leijonaksi. Vuodesta 1803 h\xc3\xa4n k\xc3\xa4ytti arvonime\xc3\xa4 Rumelian maaherra ja 1807 h\xc3\xa4n hallitsi Osmanien valtakunnasta riippumattomana Albaniaa, Epeirosta, Thessaliaa ja etel\xc3\xa4ist\xc3\xa4 Makedoniaa. H\xc3\xa4n p\xc3\xa4\xc3\xa4tyi sodan j\xc3\xa4lkeen turkkilaisten k\xc3\xa4siin ja h\xc3\xa4net murhattiin._NEWLINE_Alun perin h\xc3\xa4n oli albanialainen rikollinen. H\xc3\xa4n tuli tunnetuksi l\xc3\xa4nsimaisten kirjailijoiden matkakertomusten kautta, sill\xc3\xa4 esimerkiksi lordi Byron vieraili usein h\xc3\xa4nen hovissaan Io\xc3\xa1nninassa. Kertomus Ali pa\xc5\xa1\xc5\xa1an syrj\xc3\xa4ytt\xc3\xa4misest\xc3\xa4 esiintyy Alexandre Dumas vanhemman romaanissa Monte-Criston kreivi, jossa Ali pa\xc5\xa1\xc5\xa1an tyt\xc3\xa4r Hayd\xc3\xa9e esiintyy kreivin orjana ja kostaa is\xc3\xa4ns\xc3\xa4 pett\xc3\xa4j\xc3\xa4lle.'